Գրեյս Այդինյանց

**Գրեյս Այդինյանց** (, ), բրիտանացի միլիոնատեր, «Էյդ Արմենիա ինթերնեյնըլ» բարեգործական կազմակերպության տնօրեն և Լոնդոնի Բեյքեր սթրիթում Շերլոկ Հոլմսի թանգարանի հիմնադիր։

## Կենսագրություն
Գրեյս Այդինյանցը ծնվել է 1927 թվականի օգոստոսի 24-ին, սակայն պարզ չէ՝ Հայաստանում է, թե Լոնդոնում։ Նրա ընտանիքը մեկնել է Լոնդոն հայոց ցեղասպանությունից հետո Խորհրդային Հայաստանից։ Նա Լոնդոնում դարձել էր ինքնուրույն կուտակած միլիոնատեր։ Իրականացնել է  վաղեմի երազանքը՝  Լոնդոնի կենտրոնում գտնվող շենքում թանգարան ունենալու իր վաղեմի երազանքը։ Թանգարանից ստացված եկամուտները կազմել են ծուրջ  20 միլիոն ֆունտ ստեռլինգ։ Չնայած վիթխարի հարստությանըհարստությանը, ըստ տեղեկությունների, նա մահացել է գրեթե առանց որևէ գումարի, ընտանեկան վեճից և թանկարժեք դատավարությունից հետո։

2009 թվականից՝ իր կյանքի վերջին տարիներին աշխատել է Մեծ Բրիտանիայում գրանցված և Լոնդոնում գործող Aid Armenia International բարեգործական կազմակերպության տնօրեն՝ աջակցելով հայկական սփյուռքին և աշխարհին հասցնել Հայաստանի ողբերգական պատմությունը։

## Թանգարան
[մինի|[Շերլոք Հոլմս|Շերլոք Հոլմսի թանգարանը Լոնդոնի Բեյքեր սթրիթ 221B հասցեում գտնվող տանը|277x277փքս]]
Գրեյս Այդինյանցը Շերլոկ Հոլմսի մեծ երկրպագու է եղել։ Նա թանգարանը հիմնել էր 1990 թվականին՝ իր ավագ որդու՝ Ջոնի օգնությամբ, չնայած սըր Արթուրի Կոնան Դոյլի դստեր՝ տիկին Ջին Կոնան Դոյլի դիմադրությանը։ Ջինը պնդել է, որ նման թանգարանը, որի պատին կապույտ ցուցանակ կա, ենթադրում է, որ Շերլոկ Հոլմսը՝ «խորհրդատու դետեկտիվը», այստեղ ապրել է 1881-1904 թվականներին, հավերժացնում էր այն առասպելը, որ Հոլմսը իրական անձնավորություն է եղել։

Նա նույնիսկ ստացել է իրավունք շենքի վրա տեղադրելու Բեյքեր սթրիթ 221B համարը, որը դետեկտիվի բնակության հայտնի հասցեն է, չնայած այն հանգամանքին, որ շենքը նախկինում Բեյքեր սթրիթ 239 համարն է կրել, որը Abbey National շինարարական ընկերության մասնաճյուղն էր։

Գրեյս Այդինյանցը տնօրինել է թանգարանը մինչև 2007 թվականը։ Իր ութսունամյակի տոնակատարության ժամանակ, նահայտարարել է, որ թոշակի է անցնում և իր գաղափարը հանձնում է որդիներին ու դուստրերին։

## Ընտանեկան վեճ և դատավարություններ
Թանգարանը վերածվել է բազմամիլիոն ֆունտ ստերլինգ արժողությամբ բիզնեսի, սակայն բազմաթիվ վեճեր են եղել Ջոն Այդինիանցի և նրա խորթ քույրերի՝ Լինդա Ռայլիի ու Ջենիֆեր Դեկոտոյի, ինչպես նաև խորթ եղբոր՝ Սթիվեն Ռայլիի միջև։ Ընտանեկան վեճը սկսվել է, երբ Գրեյսի որդիներից մեկը և նրա երկու դուստրերը մեղադրել են իրենց ավագ խորթ եղբորը՝ թանգարանի սեփականատեր Ջոն Այդինիանցին, իրենց մորից բիզնեսում բաժնեմասերը «գողանալու» մեջ։ Ջոն Այդինյանցը պնդել է, որ թանգարանը իր գաղափարն է։ 

Իրավիճակը սրվել է, երբ ընտանիքը դատարանում վիճարկել այն հարցը, թե արդյոք իրենց մորը պե՞տք է տեղափոխել ծերանոց։ Բարձրագույն դատարանի դատավոր Փիթեր Ջեքսոնը գործը որակել է որպես «ողբալի և թունավոր թշնամություն» և որոշել, որ նրա համար լավագույն տարբերակը կլինի ծերանոցում։  Գրեյսի դուստր Լինդա Ռայլին ասել է․ «Ես դատարանում ասացի, որ Գրեյսը կմահանա, եթե նրան տեղափոխեն խնամքի տուն կոտրված հոգով, և հենց դա էլ տեղի ունեցավ։ Նա մահացավ առանց մեկ կոպեկի իր անվան դիմաց, երբ նրա կարողությունը 20 միլիոն ֆունտ ստեռլինգ էր։ Մենք ուզում ենք հետաքննել դա»։ Գրեյսիի մահվանից հետո բազմաթիվ դատավարությունները ընտանիքի անդամների միջև շարունակվել են, վեճերը վերաբերել են նրան, թե ով պետք է օգտվի թանգարանից և նվերների խանութից ստացված միլիոնավոր ֆունտ ստեռլինգ եկամուտներից

Ջոն Այդինյանցը և նրա քույրերն ու եղբայրները ունեցել են ավելի քան 100 դատական ​​​​նիստ և կուտակել ավելի քան 2.5 միլիոն ֆունտ ստեռլինգ պարտք ծախսերի ու դատական ​​​​որոշումների տեսքով: Միայն 2015 թվականին դատական ծախսերը գնահատվել է 270,000 ֆունտ ստեռլինգ:

## Ընտանիք
Գրեյս Այդինյանցը ունեցել է չորս զավակ՝ որդիներ Ջոն Այդինյանցը և Սթիվեն Ռայլին, ինչպես նաև դուստրերը՝ Լինդա Ռայլին և Ջենիֆեր Դեկոտոն։

## Մահ
Գրեյս Այդինյանցը մահացել է 88 տարեկանում Լոնդոնի ծերանոցում՝ թանգարանի և դրա բազմամիլիոն եկամտի շուրջ ընտանեկան թունավոր վեճից հետո։ 

## Ծանոթագրություններ

 
Կատեգորիա:Հայ գործարարներ